नेपाल अण्डा उत्पादक सङ्घले सीमा क्षेत्रबाट भित्रिने अण्डा आयातमा कडाइ तथा प्रतिबन्ध लगाइदिनसमेत प्रदेश सरकारसँग माग गरेको छ । विभिन्न ८ बुँदा समेटिएको मागपत्र मुख्यमन्त्री शेरधन राईलाई बुझाउँदै सङ्घले सीमा नाकामा कडाइ र भारतीय कुखुरा तथा अण्डा अवैध आयातमा रोक, दाना र अण्डाको मूल्य समायोजन हुने गरी निर्धारण, महामारीबाट कुखुरामा पुग्दै आएको क्षति न्यूनीकरणका लागि बीमा सुविधा, पुशपक्षी पालक किसानलाई अनुदान तथा सहुलियत ऋणको व्यवस्था मिलाइदिन ध्यानाकर्षण गराएका छन् ।
